CELEX: 62011CN0269
Language: da
Date: 2011-05-31 00:00:00
Title: Sag C-269/11: Sag anlagt den 31. maj 2011 — Europa-Kommissionen mod Den Tjekkiske Republik

6.8.2011   
            
            
               DA
            
            
               Den Europæiske Unions Tidende
            
            
               C 232/19
            
         Sag anlagt den 31. maj 2011 — Europa-Kommissionen mod Den Tjekkiske Republik
   (Sag C-269/11)
   2011/C 232/31
   Processprog: tjekkisk
   
      Parter
   
   
      Sagsøger: Europa-Kommissionen (ved L. Lozano Palacios og M. Šimerdová, som befuldmægtigede)
   
      Sagsøgt: Den Tjekkiske Republik
   
      Sagsøgerens påstande
   
   
               —
            
            
               Det fastslås, at Den Tjekkiske Republik har tilsidesat sine forpligtelser i henhold til artikel 306-310 i Rådets direktiv 2006/112/EF af 28. november 2006 om det fælles merværdiafgiftssystem, idet den har tilladt, at rejsebureauer i medfør af paragraf 89 i lov nr. 235/2004 om merværdiafgift anvender særordningen for rejsebureauer på levering af tjenesteydelser til andre end rejsende.
            
         
               —
            
            
               Den Tjekkiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I Den Tjekkiske Republik finder den momssærordning for rejsebureauer, der blev indført ved artikel 306-310 i Rådets direktiv 2006/112/EF, ikke alene anvendelse på leveringer af ydelser mv. fra rejsebureauer til rejsende, men også på leveringer til andre personer end rejsende. I henhold til paragraf 89 i lov nr. 235/2004 om merværdiafgift finder særordningen i Den Tjekkiske Republik ligeledes anvendelse, når en rejseydelse leveres til en juridisk person, der videresælger denne ydelse til andre rejsebureauer. Dette er efter Kommissionens opfattelse i strid med bestemmelserne i artikel 306-310 i Rådets direktiv 2006/112/EF, hvorefter særordningen for rejsebureauer alene finder anvendelse i de tilfælde, hvor rejseydelsen leveres til en rejsende. Ordlyden af artikel 306-310 i Rådets direktiv 2006/112/EF og det formål, som søges nået ved disse bestemmelser, støtter Kommissionens opfattelse.